text: Rally-lydighed indtager Kolding
  17 marts 2012 kl. 14.57
  En ny hundesport er kommet til Danmark - og i dag indtog den Kolding.
  Sporten hedder Rally-lydighed og går ud på at samarbejde hund og fører imellem. Modsat de fleste former for lydighedskonkurrencer er det dog tilladt at tale til og rose hunden hele vejen igennem banen. 
  Øvelserne foregår på tid, der dystes i fire klasser nemlig begynder, øvede, ekspert eller champion. 
  I dag holdt Danmarks Civile Hundeførerforening stævne i Kolding for at vise sporten frem. 
  - Det skal være sjovt, og det er jo en sport, hvor alle kan være med - også dem med familiehunden, siger Lars Larsen, der er stævneleder af dagens hundestævne.
  